
Evelyn Wever-Urves 


PARLAMENTO A CUMINSA TRATA LEY DI FASE 


N 


Dialuna 4 di juli a cuminsa den Parlamento e tratamento di 
e Ley di FASE. Esaki ta e ley cu ta duna e base legal na e 
pagonan di FASE cu a wordo haci durante di e pandemia. Hopi 
famia na Aruba a wordo yuda cu FASE. E ley aki a tarda pa 
cana su caminda pa e motibo aki ta apenas dialuna Parlamento 
ta trat'e. “Mi lo a desea cu esaki no a tarda asina tanto pero mi 
ta hopi contento cu Gobierno di Aruba a introduci FASE y por 
a yuda miles di persona aki na Aruba, Prome Mininster Evelyn 
Wever-Croes a expresa. 


Prome Minister a duna di conoce cu no por a warda pa e ley 
prome pa haci e pagonan pa motibo di e urgencia cu tawata tin. 
Nos ta corda cu diabierna 13 di maart 2020, Aruba a conoce su 
prome 2 casonan di Covid 19. Ya e siguiente dialuna, scolnan 
a wordo cera, sigui pa ciere di frontera, a introduci shelter in 
place y toque de queda. 


E ansha a cuminsa lanta na Aruba. Miles di persona ya caba 
a cuminsa perde trabou pa motibo cu negoshinan a cera nan 
porta cu a haci cu no por a sigui paga salario. Na e momento 
ey no tawata tin loonsubsidie. Promesa di Hulanda tawata 
pa yuda cu loonsubsidie, miestras Aruba ta cumpli cu un 
cantidad di condicionnan. Aruba a haya e prome placanan pa 


loonsubsidie na mei. 


“Danki na accionnan rapido di Minister Glenbert Croes, hunto 
cu Minister Xiomara Maduro, Gobierno a logra bin cu e proyecto 
di FASE cu a yuda miles di mama y tata di famia cu a perde 
nan trabou. Taxistanan y esnan cu tawata tin negoshi chikito 
tambe a wordo yuda cu FASE. E FASE tawata un suma di 950 
florin pa luna cu sigur a wordo bon uza pa esnan cu a bin na 
remarc'e pa esaki”, Prome Minister a duna di conoce. 


E Ley di FASE ta wordo trata awo na Parlamento. E ley sigur 
lo mester a pasa mas lihe. Pero pa Gabinete Wever-Croes 
Il, den e pandemia e tempo ey, prioridad tawata pa salba 
bida di hende. Salba trabou di ciudadanonan. Percura pa 
esnan cu a perde trabou haya ayudo financiero y pakete di 
cuminda pa nan por sobrevivi. Despues cu e parti mas critico 
a pasa, Gobierno a concentra riba e ley cu ta den Parlamento 
aworaki. Minister Glenbert Croes y Minister Rocco Tjon ta den 
Parlamento pa defende e ley aki. 


“Mi ta lamenta cu oponentenan a laga sa cu nan no tin confiansa 
mas den Minister Glenbert Croes pa motibo cu a tarda asina 
tanto cu e ley aki mientras cu si tin algo nos mester bisa di 
Minister Croes, ta pa duna elogio. Pasobra mientras cu tur 
hende, inclusivo e parlamentarionan aki, tawata den shelter in 
place hopi safe cu nan famia, Gobierno a sigui traha. Minister 
Glenbert Croes a sigui traha y, apesar di tur cos, ya dia 16 di 
maart pa 20 di maart a prepara henter e Proyecto di FASE y 
Conseho di Minister completo riba 20 di maart mes a aproba e 
FASE y miles di ciudadano a wordo yuda. 


Mi ta lamenta si, cu algun usuario di FASE a maluza esaki. 
Awo mester atende cu nan pasobra esaki sigur no tawata e 
intencion. Pero, nos ta hopi agradecido na Minister Glenbert 
Croes pa su di vision pa paga FASE. Mi ta spera cu Parlamento 
total duna sosten pa e ley aki por tin un base legal. Pa futuro, 
si tin mester, e ley aki lo keda valido”, Prome Minister Evelyn 
Wever-Croes a duna di conoce. 

Prome Minister Evelyn Wever-Croes: 


UITVOERINGS AGENDA DI LANDSPAKKET 
PA E DI TRES KWARTAAL DI 2022 


Diahuebs 16 di juni, Gobierno di Aruba a firma e Uitvoerings 
agenda pa loke ta trata e Landspakketnan pa e di tres kwartaal 
di 2022. Landspakket ta e palabracion cu Gobierno di Aruba 
a yega na dje cu Hulanda na November 2020 riba algun area 
kico ta e trabounan cu Gobierno lo haci pa trece reforma, 
cambionan cu tin mester na Aruba pa asina nos por tin un 
economia hopi mas fuerte y resiliente. 


Prome Minister Evelyn Wever-Croes a indica cu ta 
palabracionnan cu Gobierno di Aruba a haci riba 8 diferente 
area: 

Finansa publico, 

Gastonan di personal y otro gastonan, 

Impuesto, 

Sector financiero, 

Reformanan economico, 

Cuido, 

Ensefiansa, 

Husticia, 

E sistema di e Landspakket aki ta cu cada kwartaal ta yega 
na palabracionnan con pa yega na e meta final cu ta un meta 
hopi ambicioso cu no ta den 1,2,3 lo keda cla cu ne. Y den 
cada kwartaal, ta palabra exactamente kico ta e pasonan cu lo 
tuma. Prome Minister a duna di conoce cu pa e kwartaal aki, 
juli, augusus y september, a yega na palabracion di un total di 
48 diferente tarea cu lo bay tuma luga. 


Riba e area di maneho financiero, pa e kwartaal aki lo bay 
traha riba modelonan fiho di presupuesto y cuenta anual. 
Tambe tin diferente otro tema den e columna di finansas di 
cuminsamento di aña te cu fin di aña. E maneho di subsidio 
tambe ta wordo menciona den e columna aki. Na Aruba tin hopi 
instancia cu ta depende di subsidio. Ta di lamenta si, Prome 
Minister a expresa, cu e mesun area aki ta reparti den varios 
fundacion cu ta haya tiki subsidio y Gobierno mester fiha unda 
mester inverti mas den duna subsidio na instancianan. 


Pa loke ta trata e gastonan di personal, Prome Minister a 
duna di conoce cu ta trahando riba un ‘roadmap’ cu ta hopi 
extenso cu tin tur aspecto di personal entre otro con ta evalua 
un persona cu ta traha na un departamento di Gobierno, con e 
ta haya su compensacion y promocionnan. Den e kwartaal aki 
tambe, lo tuma luga e consultacion cu stakeholders pa loke ta 
trata e roadmap aki. 


Tambe lo mehora maneho den caso di kiebro di integridad. 
Pa Gabinete Weve-Croes, Integridad ta hopi importante. Tur 
siman den tur Conseho di Minister, tin casonan disciplinario 


riba agenda cu ta algo cu ta duna preocupacion. 


E di tres area, e area di Impuesto, ta trahando riba e reforma 
fiscal y den e kwartaal aki mester tuma e decision den ki 
direccion kier bay cu e sistema di impuesto. 


Pa loke ta trata sector financiero, ta trahando riba e aspecto di 
habrimento di cuenta di banco cu actualmente ta hopi complica 
na Aruba. Mester hacie mas facil y mas lihe 


Riba Reformanan economico, ta trahando riba e cantidad 
di persmiso cu un comerciante mester tin prome cu habri 
su negoshi. Actualmente, e mester regla su permisionan na 
diferente departamento. Gobierno kier centralise na un caminda 
na unda e comerciante ta pidi su permiso y tras di cortina cada 
departamente por haci nan trabou. Lo pone mas atencion riba 
e mercado laboral y riba e sistema social cu tin. E sistema 
di bijstand no ta yuda mucho pasobra no ta mucho placa. 
Sinembargo nos tin cu alinea e mercado laboral y bijstand mas 
pa asina duna mas proteccion na nos trahadonan. 


Pa loke ta e tema di cuido, lo traha riba traha mas hunto y 
busca mas remedi y ekipo hunto pa baha gasto. 


Riba e tema di enseñansa, ta bay haya e raport final pa loke ta 
trata e doorlichtingen cu a wordo haci den e ultimo lunanan y a 
base di e raport final tuma accionnan. 


Pa loke ta trata e refuerso di nos estado di derecho, riba e 
parti huridico, lo traha riba con pa traha hunto cu e diferente 
paisnan. Y lo pone mas atencion tambe riba e ‘gaming board’ 
(kansspellen autoriteit) pa asina tin un miho bista y control riba 
tur loke ta gaming aki na Aruba. 

MINISTER ARENDS DEN REUNION CU 


STIMSON CENTER 


Stimson Center a conduci estudio 
“Climate and Ocean Risk Vulnerability” 

Durante e bishita na e Ocean Conference 2022, minister di 
Naturalesa, Sr. Ursell Arends a reuni cu representantenan 
di Stimson Center, cual ta esnan responsabel pa a conduci 
e estudio di CORVI (Climate and Ocean Risk Vulnerability 
Index). 


CORVI ta un herment importante cu ta wordo uza ora cu 
mester tuma decisionnan pa realisa inversionnan cu impacto 
climatico. Su meta ta pa mehora e siguridad di ciudadnan cu 
ta encontra nan mes pega cu costa y tambe islanan, y ta yuda 
duna indicacion pa evalua e consecuencianan y vulnerabilidad 
riba nos medio ambiente, finansas y situacion social. 


Esaki tabata un reunion fructifero cu ta directamente relaciona 
cu un di e puntonan cu minister Arends a trece padilanti durante 
e conferencia, cual ta e meta pa introduci un “National Climate 
Resilience Council” na Aruba, pa eherce e tipo di trabounan 
importante aki. 

Keda sin haci e wasipa non aki ta trece mas problema cun'e 


Conforme e recomendacion di CAFT, Gobierno a baha e 
suma presupuesta pa gastonan di servicio y producto den afia 
2022 cu 13 miyon florin, teniendo na cuenta e obligacionnan 
financiero cu ya caba a wordo haci. Gobierno ta splica tambe e 
motibo cu e gastonan di servicio y producto a subi cu 28 miyon 
den e periodo di pandemia. Keda sin haci e gastonan aki ta 
trece mas problema cun'e. 


Splicacion subida di gasto cu 28 miyon den pandemia 
Den pandemia e uzo di e post servicio y producto a subi cu 28 
miyon debi na e siguiente gastonan. Pa cubri gastonan relata na 
etrabounan di Departamento di Salubridad DVG, Departamento 
di Calamidad BRA y tambe Traimerdia, e post 'overige kosten' 
a subi cu 7,5 miyon florin. E post 'huur kantoorinventaris' a subi 
cu 5 miyon pa paga pa soft- y hardware necesario pa Cuerpo 
Policial KPA, Departamento di Impuesto DIMP, Departamento 
di Finansa DF y Censo. Pa cubri gastonan di e contract di 
servicio DVO entre Gobierno y Serlimar y e 'surseance van 
betaling' di Serlimar, e post 'overige aanbestedingen' a subi 
cu 3,4 miyon florin. E gastonan di alimento y cuido medico pa 
detenido y adicto a subi cu 2,5 miyon florin den e pandemia 
bou di e post 'medische benodigheden.' E gastonan di 
coriente, awa, gasoline...etc den post 'overige uitgaven' a subi 
cu 2,3 miyon florin. Pa por a haci uzo di e edificio di JFK pa 
aloca Departamentonan di Ensefiansa y Cultura, e post 'huur 
gebouwen' a subi cu 2,2 miyon florin. Pa inovacion na scolnan 
e post 'leer en hulpmiddelen' a subi cu 2,2 miyon florin. Durante 
e pandemia e gastonan di telefoon y internet a subi cu 1,7 
miyon florin. E post 'deskundig advies' a subi cu 900 mil florin 
pa cubri gastonan di e proyecto di automatisacion DIMPLE 
na Departamento di Impuesto. Pa cursonan necesario e post 
'opleiding/cursus' a subi cu 900 mil florin. 


Keda sin haci e gastonan aki ta trece mas problema cun'e 
Oponente politico a gara e consehonan di CAFT cu dos man 


VERKLARING STIJGING 


van +28 miljoen over 2019-2022 

pa asina lansa critica na Gobierno, pero ningun di nan a tuma 
e molester pa wak ta di ki gasto ta papia aki di dje y kico lo ta 
e consecuencia si Gobierno no haci e gastonan aki. Keda sin 
duna BRA y DVG placa ta bira mas problema di salubridad. 
Keda sin duna placa na Traimerdia ta trece problema cu 
'opvang' di nos muchanan. Keda sin yuda Serlimar ta significa 
bay failliet y mas problema cu sushi. Keda sin busca soft 
y hardware y licencia pa KPA, DIMP, DF, Censo ta trece 
problema cu seguridad y servicio. Laga edificio di JFK bashi 
ta trece problema. Keda sin cumpra material pa scol ta trece 
mas problema. Si Gobierno a keda sin comunicacion durante 
pandemia lo a trece mas problema. Keda sin automatisa 
servicio na DIMP lo a trece mas problema. Keda sin inverti 
den capacitacion di empleado publico ta trece mas problema. 
Pues ta bisto cu oponentenan ta djies critica pa critica. En bes 
di busca solucion pa problema, oposicion kier sigui crea mas 
problema. Ta miho nan tuma tempo pa pasa den e contenido 
di e presupuesto y purba compronde cu e gastonan aki ta 
haci na bienestar di Aruba y cu keda sin haci e gastonan aki 
ta trece mas problema cun'e. Ta gasto pa diginidad humano, 
seguridad, servicio esencial y capacitacion. 

Minister di Finansa ta informa: 


MAS DI 60% DI GASTO DI HUUR TA BAY PA 
PAGA EDIFICIO TRAHA CU E FORMULA PPP 


Recientemente Departamento di Finansa di Gobierno a haci 
un analisis di e gastonan di huur di edificio den e periodo di afia 
2015 pa 2021 y esaki ta mustra cu e gasto di huur di edificio a 
subi cu 25 miyon florin. Den e articulo aki ta duna un splicacion 
riba e subida aki. 


E analisis ta indica cu e gastonan mas grandi di huur ta bay pa 
paga edificionan di Centro di Husticia Santa Cruz, KPA Shaba, 


MFA Noord, MFA Paradera, MFA Savaneta, MFA Santa Cruz, 
BelFin cu ta Departamento di Impuesto y Departamento di 
Finansa, Infra gebouw cu ta edificio di DOW y DIP. Nan ta 
edificionan traha cu e formula di Public Private Partnership 
PPP, na unda e edificio ta wordo traha pa compania priva y 
Gobierno ta paga nan un suma di huur pa paga pa e inversion 
haci. 


Segun e analisis haci, e huur pa e edificionan traha cu e 
formula PPP ta tuma un 60% di e gastonan total di huur di 
Gobierno. Banda di esaki, tin gasto di huur halto na edificio 
di Aduana, Archivo Nacional Aruba, Censo y tin gasto halto 
pa mantencion di scolnan. Den afia 2022 e edificio di John 
F. Kennedy Education Center cu tambe ta un PPP a drenta 
den servicio pa por acomoda Departamento di Ensefiansa, 
UNESCO y Departamento di Cultura y esaki tin un costo 
adicional di 2,2 miyon florin na gasto di huur. 


Manera por mira mayoria gasto halto di huur di Gobierno ta 
pa motibo di e escogencia pa haci uzo di e formula di PPP pa 
yega na edificio propio pa por brinda e servicio cu comunidad 
ta demanda. 


HUURGEBOUWEN 


Overig bevoroering studie AUA 


ὅς Gobierno di Aruba 

MINISTER 


Geoffrey Weuer 


COMISION DI RECUPERACION ECONOMICO 
A CUMINSA TRAHA 


Minister Geoffrey Wever cu iniciativa pa bin cu pakete di 
incentiva fiscal y economico 


Minister di Asuntonan Economico, Comunicacion y Desaroyo 


Sostenibel, Mr. Geoffrey Wever a institui e Comision 
Recuperacion Economico (Commissie Economisch Herstel) 
cu a inicia su promer reunion. E meta di e comision aki ta 
pa "brainstorm" riba ideanan concreto di incentiva fiscal 
y economico pa asina stimula inversion nobo y stimula 
crecemento economico pa Aruba. 


“DEZHI a prepara un documento cu varios idea con pa stimula 
economia y pa haya input di sector comercial cu conoce nos 
economia y con nos business community ta opera, a institui e 
Comision Recuperacion Economico, pa asina hunto produci un 
pakete di incentiva cu ta conta cu aprobacion y participacion 
di ful sector comercial. Mi a invita pa participa den e Comision 
Recuperacion Economico: 5 fiscalista, un abogado, un 
accountant, Freezone Aruba NV, ATIA, AHATA, KvK, CUA y 
SNBA. Mi mes tambe lo participa den tur e reunionan di e 
comision aki, hunto cu representantenan di Departamento di 
Asunto Economico” - Minister Geoffrey Wever. 


Stimula no solamente foreign direct investment, pero tambe 
inversion local ta e meta. Minister Wever ta contento cu e prome 
session cu tawata hopi fructifero y ta premira algun siman 


di intercambio di idea nos dilanti, asina tambe mustrando e 
compromiso di tur e gremionan y demas stakeholders pa hunto 
cu Gobiero di Aruba traha riba e recuperacion economico di 
nos Pais. 


E economia di Aruba ta recuperando na un forma stabiel segun 
e economic outlook di Departamento di Asunto Economico, 
Comercio y Industria, cu ta premira cu na fin di 2022 Aruba 
su Gross Domestic Product (Bruto Binnenlands Product) 
lo ta na 96.5% nominal, esta Afl. 5.904 miyon, compara cu 
2019, cu tabata Afl. 6.118 miyon. Segun e economic outlook 
di Departamento di Asunto Economico, Comercio y Industria 
ta premira cu Aruba su Gross Domestic Product (Bruto 
Binnenlands Product) na 2023 lo ta na 99.7% nominal, esta 
Afl. 6.101 miyon, compara cu 2019, esta Afl. 6.118 miyon. Na 
mes momento tin señalnan alarmante cu por afecta Aruba 
su cifranan aki. Situacion externo, manera contratiempo di 
logistica, presion riba prijs di comestibles, y desaroyo den 
e mundo petrolero lo tin inflacion como resultado. Pa es 
motibo aki Minister Wever a institui e Comision Recuperacion 
Economico pa por trata na crea forma di stimula mas inversion 
y crecemento economico. 

Biblioteca Nacional Aruba: 


PELICULA DEN AIRE LIBER PA MUCHA 


Pelicula pa mucha 

Biblioteca Nacional Aruba cu hopi placer ta presenta un 
programa di vakantie hopi atractivo pa mucha. Nos ta pasa 
diferente pelicula den vakantie grandi pa mucha. Presentacion 
ta tuma lugar den Aire liber. Esaki ta completamente gratis pa 
mucha. Wak e fechanan bon pa biblioteca na Playa y tambe 
biblioteca na San Nicolas. 


Sifia skirbi un storia 

Muchanan por inscribi na # 528 1500 pa nos actividad durante 
vakantie grandi, ‘Sifia bira un escritor’. Esaki ta cuminsa 11-15 
di juli na biblioteca na Playa. Y di dia 18-22 di juli na sucursal 
San Nicolas. E actividad ta gratis pa tur mucha. Informacion pa 
e actividad aki por haye tambe den ‘Buki di Pret’ cu tur mucha 
a haya na scol ariba pagina 22. 


Exposicion 


Biblioteca Nacional Aruba ta facilita e exposicion di artista 
visual Anita Hugen na juli. Esaki ta un exposicion di e potretnan 


20 JULI 2022 


cu a keda selecta pa su 
publicacion ‘Sacred Nature 
of Aruba: photoscaping 
shape, texture, form 
and color’. Esaki a keda 
publica recientemente. 
E exposicion ta habri 
diahuebs dia 7 di juli 6ο: y 
ta keda habri henter luna. 
Por bishita e exposicion 
libremente y gratis. 


Festival di Buki pa Mucha 

Nos ta anuncia cu pa Festival di Buki pa Mucha 2022 e tema ta 
‘Biba Natura-Lesa!' y ta hiba mucha den naturalesa. E tema ta 
stimula pa lesa buki di naturalesa, mata, bestia y mucho mas. 
Festival di Buki pa Mucha 2022 ta tuma lugar den siman di dia 
7 di november pa dia 11 di november. Apertura ta tuma lugar 
diabierna 4 di november na Cas di Cultura. 


27 JULI 2022 3 AUG. 2022 


DIARANSON NA BIBLIOTECA SAN NICOLAS 
PELICULA TA CUMINSA 7 PM Y ENTRADA TA 

MINISTER 


Edy Tres 


MINISTER ENDY CROES TA FELICITA 
INSTRUCTORNAN DI LANDAMENTO CORNELIA 
CROES, LOURDES CROES Y ROY RUGEBREGT A 

BAHA CU PENSIOEN BON MERECI 


Hunto a celebra 81 ana den servicio di Gobierno di Aruba 


Diamars mainta Minister Endy Croes hunto cu Parlamentario 
Shailiny Tromp - Lee tabata presente na Piscina Roly Bislick 
na Saventa pa asisiti na e celebracion di clausura di un otro 
afia di landamento escolar exitoso. Alabes a rindi honor na 
tres instructor di lantamento escolar cu a baha cu pensioen. E 
ceremonia a inicia na unda cu Minister Endy Croes hunto cu 
Parlamentario Shailiny Tromp — Lee a haci entrega di diploma 
A & B na e alumnonan cu a pasa nan examen di landamento 
escolar exitosamente. 


Sigui pe ceremonia unda cu e mandatario di Ensefiansa a duna 
reconocemento di aprecio na tres hubilario cu hunto ta celebra 
81 aña di servicio di Gobierno di Aruba aportando na hubentud 
di Aruba y landamento escolar. Minister Endy Croes ta felicita 
sra. Cornelia Croes cu a cumpli 28 afia, sra. Loudres Croes, 
29 aña y sr. Roy Rugebreg, 24 afia. Masha danki pa boso 
dedicacion y profesionalismo como Instructor di Landamento 
Escolar. Masha pabien y disfruta di e pensioen bon mereci! 


Landamento 

MINISTER ENDY CROES TA FELICITA E 
GRADUADONAN DI AVONDHAVO IA 


Diasabra anochi Minister Endy Croes tabata presente na e 
graduacion di Avondhavo Aruba cu a tuma luga den e ballroom 
di Marriott Resort & Stellaris Casino. Un ceremonia hopi 
bunita cu a trece hopi alegria pa tanto e studiantenan como 
nan famia. Durante e ocasion special aki Minister Endy Croes 
tabatin e honor di hiba un discurso pa e graduadonan: 


Discurso di Minister Endy Croes na e graduadonan: 

Como Minister di Ensefiansa y Deporte, ta un gran honor y 
placer pa por dirigi mi mes na un momento asina special na 
bosonan. Awe Avondhavo Aruba ta celebrando e hecho cu 50 
studiante a gradua y lo ricibi un diploma mientras 17 ta ricibi un 
certificado di VWO. Esaki ta representa 62% di studiantenan. 
Pabien. Durante di e anochi festivo di awe yena cu speransa 
y alegria e studiantenan ta ricibi nan diploma. Ki satisfaccion. 


Nos tin e deber como Gobierno pa brinda tur cuidadano e 
oportunidad pa tin acceso na ensefiansa. Avondhavo hopi 
biaha tin studiantenan di tur edad, hasta mama y tata di famia 
cu ta traha 8 ora y bay scol anochi haciendo nan maximo 
esfuerso. Awe boso a mustra balor di esaki y a haci bon uzo 
di e oportunidad aki 


Mi kier pa boso sa cu tanto mi persona como Minister di 
Enseñasa y Deporte pero alabes Promer Minister Evelyn 
Wever - Croes y Gobierno di Aruba nos tur ta hopi pero hopi 
orguyoso di cada un di bosonan. Mi ta hopi sigur cu boso 
mayornan, casa of pareha y famianan ta hopi contento y ta 
orguyoso di bosonan. Loke cu bo a logra awe esta bo diploma 
ta basa riba bo esfuerso y meritonan propio. E diploma aki ta 
di bo y nunca mas niun hende por kite di bo. 


Hopi di boso lo sigui studia, otronan ta dicidi pa bay traha y 
otronan cu ya ta trahando y studiando. Exito na cada un di 
bosonan. Enseñansa ta e motornan y fundeshi di un pais. 
Enseñansa ta hopi importante pa desaroyo di un pais. 


Mi kier a gradici inmensamente henter e ekipo di (SAA) esta 
Stichting Avond Onderwijs Aruba, na tur e docentenan cu 
a stimula y pusha e studiantenan aki, danki pa boso bunita 
trabou. Esaki ta e resultado di: esfuerso, disciplina, dedicacion 
y determinacion cual a desemboca den un diploma pa 50 
graduado di HAVO y 17 certificado di VWO awenochi. 


Pabien special tambe na sr. Juan Gomes kende a resulta di ta 
e miho graduado y ta duna e ehempel di ‘Long Life Learning’ 
cu Gobierno ta para pe. Sr. Gomes tin 28 aña sirbiendo pueblo 
den Cuerpo Policial Aruba. Pabien pabien masha pabien y 
hopi exito ‘Dream big and aim high’ e mandatario a finalisa. 

MINITSER ENDY CROES TA FELICITA 
GRADUADONAN DI SCOL PRACTICO PA 
OFISHI (SPO) SANTA CRUZ CU NAN LOGRO, 


ESFUERSO 

Durante e bunita anochi di graduacion di SPO Santa Cruz, 
Minister Endy Croes a dirigi e siguiente palabranan na 
studiantenan: 


Como Minister di Enseñansa y Deporte, pami ta un gran honor 
y placer pa por dirigi mi mes na un momento asina special 
na bosonan. Awe 'Scol Practico pa Ofishi' esta (SPO) Santa 
Cruz ta celebrando e hecho cu 46 alumno a gradua sea den 
e ramo di Tecnica/ Cuido di Mata y Bestia of den e ramo di 
Admistracion / Comercio y Facilitair. Durante di e anochi festivo 
yena cu speransa y alegria mas aki rato cada alumno ta ricibi 
nan diploma. Nos tin e deber como Gobierno pa brinda tur 
hoben e oportunidad pa tin acceso na enseñansa. Awe nos ta 
contento como cu a mustra di a haci bon uzo di e oportunidad 
aki. Mi kier pa boso sa cu tanto mi persona como Minister 
di Enseñasa y Deporte pero alabes den nomber di Promer 
Minister Evelyn Wever - Croes y Gobierno di Aruba nos ta hopi 
orguyoso di cada un di bosonan. 


Mi ta hopi sigur cu boso mayornan y famianan ta hopi contento 
y ta orguyoso di bosonan. Deseo di un mayor semper ta, pa 
nan yiu studia y prepara nan mes pa nan por para den nan 
propio sapato. Loke cu bo a logra awe bo diploma ta basa 
riba bo esfuerso y meritonan propio. E diploma aki ta di bo y 
niun hende nunca mas por kite for di bo. Algun di boso lo sigui 


Y MERITO PROPIO 

studia y otronan ta dicidi pa bay traha. Exito na ambos decision. 
Ensefiansa ta e motor y fundeshi di un pais. Ensefiansa ta hopi 
importante pa desaroyo di un pais. 


Mi kier a gradici inmesamente SPO Sta Cruz na tur e 
docentenan cu a stimula y pusha e alumnonan aki, danki pa 
boso bunita trabou. Danki na mayornan pa kere den boso yiu 
y stimulanan pa nan studia. Esaki ta e resultado di:esfuerso, 
disciplina, dedicacion y determinacion cual a desemboca den 
un diploma pa 46 studiante. Pabien pabien masha pabien y 
hopi exito. Dream big and aim high. 

MINISTER ENDY CROES TA FELICITA 
71 GRADUADONAN DI MON PLAISIR 
COLLEGE MAVO 


Diadomingo ultimo Minister Endy Croes a presencia e 
ceremonia di graduacion di Mon Plaisir College MAVO cu a 
tuma luga den Grand Ballroom di Marriott Resort & Stellaris 
Casino. Den un ambiente festivo di graduacion, hunto cu 
mayornan y docentenan Minister Endy Croes a dirigi su mes 
na e graduadonan bisando lo siguiente. Pa mi ta un gran honor 
y placer pa por dirigi mi mes na un momento asina special 
na bosonan, Minister Endy Croes a expresa. Awe Mon Plaisir 
College ta celebra e hecho cu 71 alumno a gradua, cual ta 
refleha e porcentahe di 96%. Waw! Durante di e anochi festivo 
yena cu speransa y alegria mas aki rato cada alumno ta ricibi 
nan diploma. Ki satisfaccion! Nos tin e deber como Gobierno 
pa brinda tur hoben e oportunidad pa tin acceso na ensefiansa. 
Awe nos ta contento como cu a mustra di a haci bon uzo di e 
oportunidad aki. Mi kier pa boso sa cu tanto mi persona como 
Minister di Ensefiasa y Deporte pero alabes den nomber di 
Prome Minister Evelyn Wever - Croes y Gobierno di Aruba nos 
ta hopi orguyoso di cada un di bosonan. 


Mi ta hopi sigur cu boso mayornan y famianan ta hopi contento 
y orguyoso di bosonan. Deseo di un mayor semper ta pa nan 
yiu studia y prepara nan mes bon pa nan por para den nan 
propio sapato y contruibi di manera positive na comunidad. 
Locual cu bo a logra awe esta bo diploma ta basa riba bo 
esfuerso y meritonan propio. E diploma aki ta di bo y ningun 
hende nunca mas por kite for di bo. Bo tin e yabi di bo futuro 
den bo man. 


Algun di boso lo sigui studia y otronan ta dicidi pa bay traha. 
Exito na ambos. Mi conseho sinembargo ta pa bo sigui studia. 
Ensefiansa ta e motor y fundeshi di un pais. Ensefiansa ta 
hopi importante pa desaroyo di un pais. 


Sustainable Development Goals di Nacion Uni Agenda 2030 
SDG 4 ta para alabes pa Competencianan di Siglo 21 esta 
‘21 First Century Skills’. Hopi importante ta e 4-C nan esta 
4 C's cu mi ta desea boso agrega den boso agenda diario- 
comunicacion - colaboracion- creatividad y pensamento critico 
pa por soluciona problema. 


Mi kier a gradici inmensamente SPCOA MP College na tur e 
docentenan cu a stimula y pusha e alumnonan aki, danki pa 
boso bunita trabou. Danki na mayornan pa kere den boso yiu 
y stimulanan pa nan studia. Esaki ta e resultado: esfuerso, 
disciplina, dedicacion y determinacion cual a desemboca den un 
diploma pa 71 studiante awenochi. E cinco miho graduadonan 
di Mon Plaisir College MAVO: Sherlly Huang, Jorick Croes, 
Nathan Dirks, Kayden Figaroa y Jealdyne Yarzagaray. 


‘Everybody has talent, but ability takes hard work'- Micheal 
Jordan. Pues traha duro pa locual bo kier logra den bida. 
Masha pabien y hopi exito! 

ARUBA A PONE KRANS NA CONMEMORACION 
NACIONAL DI E ABOLICION DI SCLAVITUD 

Na Oosterpark Amsterdam a tuma lugar riba 1 di juli e 
conmemoracion nacional di e Abolicion di Slavitud dor di 
Hulanda na 1863 den e colonianan Surnam y Antianan 
Hulandes; e afia aki 159 afia pasa. Director a.i. di Arubahuis drs. 
Glenda Hernandez a pone un krans den nomber di Gobierno y 
pueblo di Aruba. 


Tabata tin discursonan di minister pa Rechtsbescherming 
Franc Weerwind, burgemeester di Amsterdam Femke Halsema 
y Linda Nooitmeer, presidente di NiNsee cu ta e instituto cu ta 
organisa e conmemoracion. E aña aki ta 20 aña cu NiNsee a 
keda funda y cu e conmemoracion a unicia cu desvelo na 2002 
di e “Slavernijmonument” cu ta un obra di e escultor Erwin de 
Vries. 


Un invitado special e afia aki pa tene un discurso tabata 
presidente di De Nederlandse Bank — DNB - (Banco Central di 
Hulanda) Klaas Knot. Den su discurso sr. Knot a describi e rol 
di De Nederlandse Bank den slavitud y a epresa su disculpa 
pa e parti cu su organisacion tabata tin den slavitud. Na mes 
momento sr. Knot a menciona cu De Nederlandse Bank pa 
e proximo 10 añanan lo bin cu un Fondo cu mester financia 
proyectonan cu lo por yuda minimalisa e efectonan di sclavitud 
na decedientenan di esclavonan. Tan trata di proyectonan riba 
tereno di ensefiansa, salubridad y conocemento. Tambe DNB 
lo hinca un suma completo pa proyectonan educativo, manera 
e Museo Nacional di Sclavitud y cu un centro di conocemento 
pa e m useo aki. 


a k. e : 
E intermezzo musical a keda brinda pa Nyassa Alberta cu ta 
interpreta e rol principal den e De Tina Turner Musical conhunto 
cu e koor di gospel ZO Gospel. 


Despues di e discursonan tabata tin 1 minuut di silencio sigui 
pa e parti di ponemento di krans na e “Slavernijmonument”. 
Banda di sra. Hernandez, tambe a pone un krans entre otro 
presidente di Eerste Kamer Jan Anthonie Bruijn y presidente 
di Tweede Kamer Vera Bergkamp, Minister Franc Weerwind, 
Minister Plenipotenciario di Curaçao Carlson Manuel, Minister 
Plenipotenciario di St. Maarten Rene Violenus, embahador di 
Surnam Rajendre Khargi y embahador di Ghana Mohammed 
Habib Idris y burgemeester di Amsterdam Femke Halsema. 

Departamento di Salud Publico: 


UPDATE 1 DI JULI 2022 


Segun resumen semanal di awe diabierna dia 1di juli, 546 
persona a recupera den e siman aki y un total di 405 caso 
nobo di COVID-19 a keda registra. 


E cantidad di casonan activo di COVID-19 pa awe ta 327 y 
cantidad di fayecidonan relaciona cu COVID-19 a aumenta na 
222. Forsa na famia di e fayecidonan. 


1/7/2022 


Casonan Nobo 


Recupera 


Positivo 


Hospitalisa 
AUA 


Laba man bon 
frecuentemente 


DVG 


Datos ta ilustra casonan nobo di COVID-19 cu un averahe 
semanal di 58 caso positivo pa dia y un averahe di ‘Positivity 
rate’ semanal di 54% pa dia. 


Actualmente na Aruba tin 11 persona interna cu of debi na 
COVID-19 di cual 11 riba piso general y 0 ta den ICU. 
Na Colombia no tin ningun pashent di COVID. 


NO-RESIDENTE 

VACUNA e9 

UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 

UN ISLA CU VISION PA PROGRESA. 

E VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 

E PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 

DEN E HORIZONTE DI OPORTUNIIDADNAN, 
SO Di PA CONTINUA CU UN ARUBA 

MAS SOSTENIBEL, FUERTE Y RELIENTE. 


20 ANA DI 


INVERSION Y 
22 OPORTUNIDAD 


